คลายล็อกเฟส 5 กพท.กำหนดเงื่อนไขอนุญาตให้บุคคล 11 กลุ่มเข้าไทยได้ 
กพท.ออกประกาศฉบับที่ 2 กำหนดเงื่อนไขให้อากาศยาน-บุคคลเดินทางเข้าประเทศ ทั้ง 11 กลุ่ม ต้องปฏิบัติตามมาตรการป้องกันโรคโควิด-19 หลังรัฐคลายล็อกเฟส 5 อย่างเคร่งครัดเมื่อวันที่ 2 ก.ค.63 นายจุฬา สุขมานพ ผู้อำนวยการสำนักงานการบินพลเรือนแห่งประเทศไทย (CAAT) หรือ กพท. ได้ลงนามในประกาศ กพท.ฉบับที่ 2 เรื่องกำหนดเงื่อนไขในการอนุญาตให้อากาศยานทำการบินเข้าออกประเทศไทย (ฉบับที่ 2) เพื่อให้วิธีการปฏิบัติของผู้เดินทางตั้งแต่เริ่มเตรียมตัวตั้งแต่ต้นทางถึงเมื่อเข้ามาในไทย ตามที่กำหนดไว้ในแนวปฏิบัติของ ศบค.โดย ทีมข่าวไทยรัฐออนไลน์ ขอสรุปประกาศ และเงื่อนไขในการอนุญาตทำการบินของอากาศยานที่เดินทางมาจากต่างประเทศ ดังนี้- ยังคงห้ามอากาศยานขนส่งบุคคลทำการบินเข้ามายังท่าอากาศยานในประเทศไทย เว้นแต่เป็นกรณีใดกรณีหนึ่ง ดังต่อไปนี้1. อากาศยานราชการ หรือที่ใช้ในราชการทหาร (State or Military aircraft)2. อากาศยานที่ขอลงฉุกเฉิน (Emergency landing)3. อากาศยานที่ขอลงทางเทคนิค (Technical landing) โดยไม่มีผู้โดยสารออกจากเครื่อง4. อากาศยานที่ทำการบินเพื่อให้ความช่วยเหลือทางมนุษยธรรม ทำการบินทางการแพทย์ หรือการขนส่งสิ่งของเพื่อสงเคราะห์แก่ผู้ได้รับผลกระทบจากโรคโควิด-19 (Humanitarian aid medical and relief flights)5. อากาศยานที่ได้รับอนุญาตให้ทำการบินรับส่งบุคคลกลับประเทศไทยหรือกลับภูมิลำเนา (Repatriation flights)6. อากาศยานขนส่งสินค้า (Cargo flights)7. อากาศยานที่ชนส่งบุคคลที่สามารถดินทางเข้ามาในราชอาณาจักรได้ตามที่กำหนดสำหรับบุคคลที่อนุญาตเดินทางเข้ามาในประเทศ มีดังนี้- ผู้มีสัญชาติไทย- ผู้มีเหตุยกเว้น หรือเป็นกรณีที่นายกรัฐมนตรี หรือหัวหน้าผู้รับผิดชอบในการแก้ไขสถานการณ์ฉุกเฉินกำหนด อนุญาต หรือเชิญให้เข้ามาในราชอาณาจักรได้ตามความจำเป็น- บุคคลในคณะทูต คณะกงสุล องค์การระหว่างประเทศ หรือผู้แทนรัฐบาลหรือหน่วยงานของรัฐต่างประเทศซึ่งมาปฏิบัติงานในประเทศไทย หรือบุคคลในหน่วยงานระหว่างประเทศอื่นตามที่กระทรวงการต่างประเทศอนุญาตตามความจำเป็น ตลอดจนคู่สมรส บิดามารดา หรือบุตรของบุคคลดังกล่าว- ผู้ขนส่งสินค้าตามความจำเป็น แต่เมื่อเสร็จภารกิจแล้วให้กลับออกไปโดยเร็ว- ผู้ควบคุมยานพาหนะ หรือเจ้าหน้าที่ประจำยานพาหนะ ซึ่งจำเป็นต้องเดินทางเข้ามาตามภารกิจและมีกำหนดเวลาเดินทางออกนอกราชอาณาจักรชัดเจน- ผู้มีสัญชาติไทยซึ่งเป็นคู่สมรส บิดามารดา หรือบุตรของผู้มีสัญชาติไทย- ผู้ไม่มีสัญชาติไทยซึ่งมีใบสำคัญถิ่นที่อยู่ในราชอาณาจักรหรือได้รับอนุญาตให้มีถิ่นที่อยู่ในราชอาณาจักร- ผู้ไม่มีสัญชาติไทย ซึ่งมีใบอนุญาตทำงานหรือได้รับอนุญาตให้เข้ามาทำงานในราชอาณาจักรตามกฎหมาย ตลอดจนคู่สมรสหรือบุตรของบุคคลดังกล่าว- ผู้ไม่มีสัญชาติไทย ซึ่งเป็นนักเรียนหรือนักศึกษาของสถานศึกษาในประเทศไทยที่ทางการไทยรับรอง ตลอดจนบิดามารดาหรือผู้ปกครองของบุคคลดังกล่าว ยกเว้นนักเรียนหรือนักศึกษาของโรงเรียนนอกระบบตามกฎหมายว่าตัวยโรงเรียนเอกชนหรือสถานศึกษาอื่นของเอกชนซึ่งมีสถานะคล้ายกัน- ผู้ไม่มีสัญชาติไทยซึ่งมีความจำเป็นต้องเข้ามารับการตรวจรักษาพยาบาลในประเทศไทย และผู้ติดตามของบุคคลดังกล่าว แต่ต้องไม่เป็นกรณีเข้ามาเพื่อการรักษาพยาบาลโรคโควิด-19- ผู้ไม่มีสัญชาติไทยซึ่งได้รับอนุญาตให้เดินทางเข้ามาในราชอาณาจักรตามข้อตกลงพิเศษ (special arrangement) กับต่างประเทศทั้งนี้ บุคคลที่เดินทางเข้าในประเทศจะต้องเข้ากักตัว หรือ สเตทควอรันทีน (State Quarantine) 14 วันให้สอดคล้องกับฎหมายว่าด้วยการบริหารราชการในสถานการณ์ฉุกเฉิน เพื่อการป้องกันการระบาดของโรคโควิด-19.
กพท.ออกประกาศฉบับที่ 2 กำหนดเงื่อนไขให้อากาศยาน-บุคคลเดินทางเข้าประเทศ ทั้ง 11 กลุ่ม ต้องปฏิบัติตามมาตรการป้องกันโรคโควิด-19 หลังรัฐคลายล็อกเฟส 5 อย่างเคร่งครัด
คลายล็อกเฟส 5,จุฬา สุขมานพ,เข้าประเทศไทย,โควิด-19,การบินระหว่างประเทศ,ข่าวทั่วไป